****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 49**

**На 29 януари 2016 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по постъпил Сигнал от Спас Георгиев Пенчев с вх.№252/27.01.2016г.

*докладчик: Кристина Генова*

**ПРИСЪСТВАХА**: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов, Мирослава Янева, Весела Караманова, Драгомир Димитров и Младенка Делибалтова

**ОТСЪСТВАХА**: Мехмед Мехмедов, Весела Караманова

Заседанието бе открито в 15.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията, имаме необходимия кворум запровеждане на днешното заседание.

Предлагам колегата Савов за преброител при поименното гласуване, а за изготвяне на протокола- колегата Кирилова. Който е съгласен с така на правеното предложение, моля да гласува.

Гласували **За** – 9 членове: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов,Мирослава Янева, Драгомир Димитров и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на днешното заседание е постъпил сигналс наш вх.№ 252/27.01.2016 г. от Спас Георгиев Пенчев с адрес: гр. Ямбол, ул. „Търговска“ № 102, в който същият излага твърдения и обстоятелства за наличие на предпоставките по чл.30, ал.4, т.2 от ЗМСМА спрямо общински съветник, избран от квотата на ПП „НФСБ” в Об.С Ямбол, а именно Г-жа Недка Карска. Сигналът е препратен до общинската избирателна комисия по компетентност и от Председателя на Об.С Ямбол. Същият е заведен под №253/27.01.2016г.

В сигнала се твърди, че г-жа Недка Христова Карска има постановена Присъда №118/07.11.2005г по НОХД №167/2004г.и Присъда №21/07.02.2007г по НОХД №432/2006г. на Елховски районен съд, за които след изтичане на законовия срок е била реабилитирана по право.Твърди се още, че г-жа Карска има постановена от Окръжен съд Разград Присъда №2/17.01.2011г., по ВНОХД №371/2010 по описа на ОС Разград, след изтичането на законовия срок на която, г-жа Карска не е реабилитирана, тъй като в случая били налице обстоятелствата на чл.86, ал.2 от НК. Според подателят на сигнала са налице обстоятелствата за предсрочно прекратяване на пълномощията на Общинският съветник г-жа Недка Карска и иска от Общинска избирателна комисия да предприеме действия в тази насока. Към сигнала липсват представени доказателства за твърденията, изнесени в него. Моля всеки един от вас да се запознае със съдържанието на сигнала.

В 15.10 ч. в залата влиза Весела Караманова.

Всички присъстващи членове на ОИК Ямбол се запознаха със сигнала, като всеки един от тях го изчете.

**ПРЕДСЕДАТЕЛЯТ ЕКАТЕРИНА ЯНЕВА**: На днешното заседание следва да вземем решение – протоколно относно действията, които следва предприемем, за правилното ни и законосъобразно произнасяне по сигнала.

На първо място считам, че трябва да изпълним разпоредбата на чл.30, ал.6, изр.1-во от ЗМСМА и да уведомим общинският съветник - в случая г-жа Недка Карска, спрямо която е насочен депозираният сигнал, като й укажем, че в тридневен срок от уведомяването й може да направи писмено възражение пред ОИК-Ямбол. Считам, че уведомяването трябва да е в писмен вид и към него да бъде представен самият сигнал за запознаване, по който г-жа Карска може да направи възражението си. В тази връзка е подготвен проект на Уведомление, което ако няма други предложения ще подложа на гласуване.

Някой има ли някакво друго предложение по този въпрос? Добре щом няма приемам, че всички сте съгласни с моето предложение.

Моля колегата Кристина Генова да докладва пред нас изготвеният проект за Уведомление.

Заповядайте колега.

**КРИСТИНА ГЕНОВА**: Колеги, предлагам следният проект за уведомление.

**У В Е Д О М Л Е Н И Е**

**УВАЖАЕМА ГОСПОЖО КАРСКА,**

Наоснованиечл.30, ал.6, изр.1-во от ЗМСМА Общинскаизбирателнакомисия в общинаЯмболВиуведомява, чена 27.01.2016г.вкомисията е постъпилсигнал, заведенпод №252/27.01.2016г. спрямо Вас в качеството Ви на избранобщински съветник за наличие на предпоставки, предвидени в чл.30, ал.4, т.2, от ЗМСМА,обуславящи предсрочно прекратяване на пълномощията Ви като общински съветник.

Сигналът ни е препратен по компетентност и от председателя на Об.С Ямбол, с писмо с вх.№253/27.01.2016г.

Във връзка с горното в законоустановения тридневен срок от получаване на настоящото уведомление можете да подадете писмено възражение по него пред ОИК-Ямбол, като представите и доказателства обосноваващи възражението Ви.

Приложение: Копие от сигнал с вх.№252/27.01.2016г.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, чухте проекта за уведомление. Имате ли какво да допълните към него?

**ДРАГОМИР ДИМИТРОВ:**Как ще стане самото уведомяване? Лично ли ще й го връчваме?

**ПРЕДСЕДАТЕЛЯТ ЕКАТЕРИНА ЯНЕВА**: Според мен следва да й го изпратим официално по пощата с обратна разписка или по куриер. Вие как предлагате да стане уведомяването?

**МАРИАНА ГЪРДЕВА:**Предлагам да изпратим уведомлението, ведно с приложеният сигнал по куриер.Така ще бъдем сигурни, че същото ще стигне до адресата си.

**ПРЕДСЕДАТЕЛЯТ ЕКАТЕРИНА ЯНЕВА**: Други предложения има ли колеги? Имам предвид предложения не само за начина на уведомяването, но и относно текста на самото уведомление. Има ли нещо, което можем да допълним към него или да редактираме.Щом няма други предложения подлагам на гласуване проекта на уведомлението.

Който е съгласен с предложеният проект за **УВЕДОМЛЕНИЕ** до г-жа Карска**, моля да гласува.**

**НЕДЯЛКО САВОВ:**

Гласували **За** – 10членове: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов, Мирослава Янева, Весела Караманова, Драгомир Димитров и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Представеният проект за Уведомление се приема единодушно. Има ли предложения за начина на връчване, различни от коментирания т.е. изпращането по куриер? Няма, което означава, че уведомлението ще бъде изпратено по куриер.

На следващо място считам, че за установяването наличието на обстоятелствата, обуславящи предсрочнопрекратяваненапълномощиятанапосоченияобщинскисъветникнаоснование чл.30, ал.4, т.2 от ЗМСМА – „когато съветникът е осъден с влязла в сила присъда на лишаване от свобода за умишлено престъпление от общ характер”, които се твърдят в сигнала, следва да изискаме по служебен път информация от съдилищата, постановили твърдените в сигнала съдебни присъди, т.е. от РС-Елхово и ОС-Разград. Някой има ли друго предложение по този въпрос?

Заповядайте Гърдева.

**МАРИАНА ГЪРДЕВА:**Според мен следва да изискаме тази информация от съда по месторождението на г-жа Н. Карска. Да направим справка в подадените от нея Декларации, като кандидат за общински съветник, къде е родена и отправим искане именно до този съд да ни предостави необходимата информация, за да можем да се произнесем по сигнала.

**ПРЕДСЕДАТЕЛЯТ ЕКАТЕРИНА ЯНЕВА:** Други мнения по този въпрос?

Заповядайте г-н Димитров.

**ДРАГОМИР ДИМИТРОВ:** Аз подкрепям мнението на г-жа Гърдева и мисля, че така е правилно.

Присъстващите членове се присъединиха към предложението на Мариана Гърдева и Драгомир Димитров.

От представените от г-жа Карска декларации като кандидат за общински съветник се установи, че същата е с месторождение в гр.Елхово.

**ПРЕДСЕДАТЕЛЯТ ЕКАТЕРИНА ЯНЕВА:** Възлагам на Драгомир Димитров и Мариана Гърдева да предложат проект на писмото, с което да изискаме информация необходима ни за правилното произнасяне по сигнала до Елховски районен съд.

**ДРАГОМИР ДИМИТРОВ:** Колеги предлагам ви следният проект за писмото до РС Елхово:

**ДО**

**ПРЕДСЕДАТЕЛЯ НА РАЙОНЕН СЪД –ГР. ЕЛХОВО**

**ОТНОСНО:**представяне на информация по сигнал с вх. № 252/ 27.01.2016г.в ОИК – Ямбол срещу Недка Христова Карска – общински съветник в Общински съвет-Ямбол, с ЕГН ……………………………….

**УВАЖАЕМА ГОСПОЖО ПРЕДСЕДАТЕЛ,**

В Общинска избирателна комисия – Ямбол е постъпил сигнал с вх.№ 252./27.01.2016г.относно общински съветник в Общински съвет - Ямбол г-жа Недка Христова Карска, за наличие на предпоставки, обуславящи предсрочно прекратяване на пълномощията на посочения общински съветник на основание чл.30, ал.4, т.2 от ЗМСМА – „когато съветникът е осъден с влязла в сила присъда на лишаване от свобода за умишлено престъпление от общ характер”.

В сигнала се твърди, че посоченият общински съветник е осъждана с влязла в сила присъда №118/07.11.2005г по НОХД №167/2004г.иприсъда №21/07.02.2007г по НОХД №432/2006г. на Елховски районен съд, за които е настъпила реабилитация по право. В сигнала се сочат факти, че Недка Христова Карска има влязла в сила присъда №2/17.01.2011г., по ВНОХД №371/2010 по описа на ОС-Разград, която изключва реабилитацията й по право.

Моля, да ни бъде издадено съдебно удостоверение, от което да е видно какви присъди има г-жа Недка Христова Карска, с ЕГН............................., с постоянен адрес гр.Ямбол, ул.„Търговска“ № 18, ет.2, родена в гр.Елхово, вписани в бюлетина за съдимост иинформация настъпила ли е реабилитация по право или посъдебен ред, като Ви моля да ни бъде издаден препис от бюлетина за съдимост.

Исканите документи са ни необходими за произнасяне на ОИК-Ямбол по сигнал на Спас Пенчев от гр.Ямбол срещу Недка Христова Карска.

**ПРЕДСЕДАТЕЛЯТ ЕКАТЕРИНА ЯНЕВА:** Гърдева ти имаш липроект на писмо или двамата го изготвихте в предложения вариант?

**МАРИАНА ГЪРДЕВА**: Представеният проект за писмо е изготвен и от двамата. Нямаме отделни проекти г-жо председател.

**ПРЕДСЕДАТЕЛЯТ ЕКАТЕРИНА ЯНЕВА:** Някой има ли предложения за някакви допълнения или редакции в предложения вариант. Явно няма, затова подлагам на гласуване тогава предложеният ни вариант за писмо. Който е съгласен с представения проект за писмо до РС Елхово моля да гласува.

**НЕДЯЛКО САВОВ:**

Гласували **За** – 10членове: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов,Мирослава Янева, Весела Караманова, Драгомир Димитров и Младенка Делибалтова.

Против – няма.

Проекта за писмо е приет единодушно и същият ще се изпрати до РС Елхово.

В залата влиза общинският съветник Г-жа Недка Карска, придружена с оператор на телевизия СКАТ и репортер.

Председателят на ОИК Ямбол предостави на г-жа Недка Карска депозираният в ОИК Ямбол срещу нея сигнал за запознаване и я уведоми, че в тридневен срок от уведомяването й, има право да направи възражение по него пред Общинската избирателна комисия. Председателят на комисията уведоми г-жа Карска, че същият сигнал е препратен по компетентност и от председателя на Об.С Ямбол и й предостави възможност да се запознае с датата на входиране на сигнала в ОИК Ямбол.

Г-жа Недка Карска в присъствието на всички членове на комисията взели участие в заседанието и на воденият от нея оператор на телевизия СКАТ и присъстващия репортер се запозна със съдържанието на сигнала. След запознаването й със съдържанието му, собственоръчно върху оригинала на сигнала написа, че е уведомена за него с посочване на датата на уведомяване, а именно 29.01.2016г.На Г-жа Карска бе предоставено копие на подадения до ОИК-Ямбол сигнал.

В следствие на така стеклите се обстоятелства, комисията счете, че е изпълнила задължението си по чл.30, ал.6, изр.1-во - общинският съветник лично е уведомен за подадения спрямо него сигнал, което обстоятелство последният лично е удостоверил с подписа си, поради и което подготвеното Уведомление не е необходимо да му бъде изпращано.

**ПРЕДСЕДАТЕЛЯТ ЕКАТЕРИНА ЯНЕВА:**Колеги, след като изпълнихме част от предвидените от нас действия по сигнала – надлежно уведомихме Общинският съветник за подаденият спрямо него сигнал, дадохме му възможност да се запознае с него тук на място в наше присъствие и в присъствието на водения от него оператор на телевизия СКАТ и репортер, връчихме му копие от сигнала, разяснихме му възможността да направи възражение по сигнала пред ОИК Ямбол и му указахме установения от ЗМСМА срок, в който може да го направи, считам, че с тези действия изпълнихме задължението си по чл.30, ал.6, изр.1-во от ЗМСМА.

Предвид това възлагам на Кристина Генова да изпрати по куриер подготвеното от нас писмо до РС - Елхово.

След като изтече срокът за подаване на възражение и ни бъде изпратена исканата от нас информация от съда в гр.Елхово, ще бъде насрочено заседание на комисията за разглеждане на сигнала по същество.

Благодаря ви за участието в днешното заседание. Закривам заседанието.

ПРЕДСЕДАТЕЛ: ЕкатеринаЯнева/П/

СЕКРЕТАР: НедялкоСавов /П/